## Odluka o općinskim porezima Općine Proložac

### NN 9/2002 (25.1.2002.), Odluka o općinskim porezima Općine Proložac

# OPĆINA PROLOŽAC

240

Na teme­lju članka 30. Zakona o financira­nju jedinica
lokalne samouprave i uprave (»Narodne novine«, br. 117/93, 69/97, 33/00 i
127/00) i članka 24. Zakona o izmjenama i dopunama zakona o financira­nju
jedinica lokalne samouprave i uprave (»Narodne novine«, br. 59/01) te članka
92. Statuta Općine Proložac Općinsko vijeće na VI. sjednici održanoj 20.
prosinca 2001. godine donijelo je

if !supportEmptyParas endif

## ODLUKU

### O OPĆINSKIM POREZIMA OPĆINE PROLOŽAC

I. OPĆE ODREDBE

Članak 1.

Ovom odlukom se
utvrđuju stope, visina te način obračuna i plaća­nja općinskih poreza koji su
vlastiti izvori prihoda Prora­čuna Općine Proložac.

II. VRSTE POREZA

Članak 2.

Općini pripadaju
prihodi od sljedećih poreza:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neobrađeno obradivo po­ljoprivredno zem­ljište,

5. porez na nekorištene poduzetničke nekretnine,

6. porez na neizgrađeno građevno zem­ljište,

7. porez na tvrtku ili naziv,

8. porez na korište­nje javnih površina.

Prirez porezu na
dohodak

Članak 3.

Prirez porezu na
dohodak plaća se po stopi od 5%.

Članak 4.

Osnovica prireza porezu na dohodak iz članka 3. ove
Odluke jest porez na dohodak ostvaren od obveznika čije je prebivalište ili
uobičajeno boravište na području općine Proložac.

Članak 5.

Prirez porezu na dohodak obvezan je obračunati,
obustaviti i na propisani uplatni račun uplatiti poslodavac istodobno s
isplatom dohotka, što znači da se isplata dohotka i uplata poreza i prireza
obav­lja istoga dana.

Porez na potroš­nju

Članak 6.

Porez na potroš­nju plaća se na potroš­nju alkoholnih
pića (prirodna vina, specijalna vina, vi­njak, rakija i žestoka pića) i
bezalkoholnih pića i piva po stopi od 3%.

Članak 7.

Osnovica poreza na
potroš­nju iz članka 6. ove Odluke jest prodajna cijena pića po kojoj se pića
prodaju u ugostite­ljskim objektima, sma­njena za zakonom utvrđene poreze.

Članak 8.

Porez na potroš­nju alkoholnih i bezalkoholnih pića i
piva, obveznik poreza na potroš­nju obračunava i uplaćuje u roku od 30 dana po
isteku mjeseca na žiroračun Proračuna Općine Proložac.

Porez na kuće za
odmor

Članak 9.

Obveznici poreza na
kuće za odmor jesu pravne i fizičke osobe koje su vlasnici kuća za odmor.

Članak 10.

Kućom za odmor smatra se svaka zgrada ili dio zgrade
ili stan koji se koriste povremeno ili sezonski.

Članak 11.

Kućom za odmor ne smatraju se gospodarstvene zgrade
koje služe za smještaj po­ljoprivrednih strojeva, oruđa i drugog pribora.

Članak 12.

Kućom za odmor ne smatraju se kuće koje se ne mogu
koristiti bilo zbog starosti ili trošnosti bilo zbog prirodnih nepogoda (požar,
potres i slično).

Članak 13.

Porez na kuće za odomr ne plaća se na kuće za odmor za
vrijeme dok su u ­njima smješteni prognanici i izbje­glice.

Članak 14.

Porez na kuće za odmor plaća se godiš­nje u iznosu od
5,00 kn po metru četvornom korisne površine kuće za odmor.

Članak 15.

Obveznik poreza na kuće za odmor dužan je Poreznoj
upravi u Imotskom dostaviti podatke koji se odnose na  mjesto gdje se ti objekti nalaze, o korisnoj površini objekta, te
druge podatke potrebite za razrez poreza najkasnije do 31. ožujka godine za
koju se utvrđuje porez ili u roku od 15 dana od kada je nastala promjena.

Porez na
neobrađeno obradivo po­ljoprivredno zem­ljište

Članak 16.

Porez na neobrađeno obradivo
po­ljoprivredno zem­ljište plaćaju vlasnici ili zakupci toga zem­ljišta ako zem­ljište
ne obrađuju godinu dana.

Članak 17.

Pod neobrađenim po­ljoprivrednim
zem­ljištem smatra se zem­ljište koje se po svojoj veličini, klasi i kulturi
može obrađivati i privesti po­ljoprivrednoj proizvod­nji, ali ga ne obrađuju
vlasnici ili zakupci toga zem­ljišta.

Članak 18.

Porez na neobrađeno
obradivo po­ljoprivredno zem­ljište pla­ća se po jednom hektaru neobrađenog
obradivog po­ljoprivrednog zem­ljišta u iznosu:

1. na oranice 250,00 kuna godiš­nje,

2. na povrt­njake 300,00 kuna godiš­nje,

3. na voć­njake
400,00 kuna godiš­nje,

4. na vinograde
400,00 kuna godiš­nje,

5. na livade 125,00
kuna godiš­nje.

Članak 19.

Obveznici poreza na
neobrađeno obradivo po­ljoprivredno zem­ljište moraju Poreznoj upravi u
Imotskom najkasnije do 31. ožujka godine za koju se utvrđuje porez dostaviti
podatke o mjestu, veličini, klasi i kulturi zem­ljišta koje se ne obrađuje.

Porez na
nekorištene poduzetničke nekretnine

Članak 20.

Porez na nekorištene
poduzetničke nekretnine plaća se na nekretnine namije­njene obav­lja­nju
poduzetničke djelatnosti (proizvodni i drugi poslovni prostori) koje se ne
koriste.

Članak 21.

Obveznik poreza na nekorištene poduzetničke nekretnine
je fizička ili pravna osoba vlasnik nekretnine.

Članak 22.

Porez na nekorištene poduzetničke nekretnine plaća se
5,00 kuna po četvornom metru korisne površine poduzetničke nekretnine.

Članak 23.

Obveznici poreza na nekorištene poduzetničke
nekretnine moraju najkasnije do 31. ožujka godine za koju se utvrđuje porez
Poreznoj upravi u Imotskom dostaviti podatke o nekorištenim poduzetničkim
nekretninama.

Porez na
neizgrađeno građevno zem­ljište

Članak 24.

Porez na neizgrađeno
građevno zem­ljište plaćaju pravne i fizičke osobe koje su vlasnici
neizgrađenog građevnog zem­ljišta.

Članak 25.

Pod neizgrađenim
građevnim zem­ljištem iz članka 24. smatra se zem­ljište koje se nalazi unutar
granica građevnog područja nase­lja na kojemu se u skladu s prostornim planom mogu
graditi građevine za stambene, poslovne i druge namjene, a na kojemu nije
izgrađena nikakva građevina. Neizgrađenim građevnim zem­ljištem smatra se i zem­ljište
na kojemu postoji privremena građevina za čiju izgrad­nju nije potrebno odobre­nje
za grad­nju kao i zem­ljište na kojemu se nalaze ostaci nekadaš­nje građevine.

Članak 26.

Porez na neizgrađeno građevno zem­ljište plaća se od:

– 4,00 kune po četvornom metru za uže područje –
centar mjesta Proložac.

– 2,00 kune za ostale dijelove općine.

Članak 27.

Obveznici poreza na neizgrađeno građevno zem­ljište
moraju Poreznoj upravi u Imotskom najkasnije do 31. ožujka godine za koju se
utvrđuje porez dostaviti podatke o mjestu i veličini neizgrađenog građevnog zem­ljišta.

Porez na tvrtku
ili naziv

Članak 28.

Obveznici poreza na
tvrtku ili naziv su pravne i fizičke osobe koje su obveznici poreza na dobit
ili poreza na dohodak i re­gistrirane su za obav­lja­nje djelatnosti.

Članak 29.

Osobe iz članka 28.
ove Odluke koje u svom sastavu imaju poslovne jedinice (prodavaonice, pogone,
radionice, prodajna mjesta) obveznici su poreza na tvrtku za svaku poslovnu
jedinicu.

Članak 30.

Porez na tvrtku ili naziv plaća se u godiš­njem iznosu
od:

1. Pravne
osobe s područja industrije,

    po­ljoprivrede,
šumarstva, gradite­ljstva

    i
prometa                                                                  400,00 kuna

2. Pravne
osobe koje obav­ljaju promet roba

    i
usluga s područja trgovine                                        600,00 kuna

3. Pravne
osobe s područja ugostite­lj. i turizma              800,00 kuna

4. Pravne
osobe iz područja financ. i osigura­nja             800,00 kuna

5. Komunalna
javna poduzeća                                       400,00 kuna

6. Obrtnička
djelatnost pravnih osoba                            400,00 kuna

7. Fizičke
osobe koje samostalno obav­ljaju djelatnost:

    –
samostalni ugostite­lji, trgovačke i

       zabavne
rad­nje                                                       400,00 kuna

    –
proizvodne i uslužne djelatnosti                               200,00 kuna

    –
druge djelatnosti                                                     200,00 kuna

    –
poduzeća                                                               600,00 kuna

    –
stovarišta i skladište svih pravnih osoba                   800,00 kuna

    –
ostale pravne osobe                                              400,00 kuna.

Ako je na istome mjestu istaknuto više tvrtki, odnosno
naziva iste pravne i fizičke osobe, plaća se samo jedan spomenuti iznos poreza.

Ako postoji više vlasnika obrtničke rad­nje ili
poduzeća plaća se samo jedan porez.

Poslovne jedinice i pogoni inozemnih pravnih i
fizičkih osoba i poslovne jedinice i pogoni domaćih pravnih i fizičkih osoba
koje sjedište imaju izvan općine za svaku poslovnu jedinicu plaćaju cijeli gore
navedeni iznos poreza, ovisno o djelatnosti kojom se bave.

Pravne i fizičke osobe sa sjedištem na području općine
Proložac, a čije se poslovne jedinice nalaze na području općine Proložac
(prodavaonice, pogoni i radionice) plaćaju 50% propisanog poreza na tvrtku ili
naziv za svaku poslovnu jedinicu.

Ako se pravna osoba bavi sa više djelatnosti koje se
ne mogu podvesti pod istu kate­goriju za oporeziva­nje, plaćat će se porez po
onoj kate­goriji za koju je predviđen najveći iznos.

Članak 31.

Porez na tvrtku ili naziv ne plaćaju obveznici poreza
na tvrtku koji ne obav­ljaju djelatnost, te javna poduzeća koja su u vlasništvu
Općine.

Članak 32.

Tvrtkom ili nazivom u smislu članka 28. voe Odluke
smatra se ime pravne ili fizičke osobe pod kojom poduzeće ili rad­nja posluje.

Članak 33.

Obveznik poreza na tvrtku ili naziv dužan je tvrtku
ili naziv i svaku promjenu što utječe na visinu poreza prijaviti Poreznoj
upravi u Imotskom u roku od 15 dana od upisa u re­gistar, odnosno nastale
promjene.

Članak 34.

Porez na tvrtku ili
naziv plaća se u roku od 15 dana od dana dostave rješe­njem kojim je porez na
tvrtku ili naziv utvrđen.

Ako se tvrtka tijekom
godine upiše u re­gistar, plaća razmjerni dio poreza na tvrtku ili naziv iz čl.
30. ove Odluke.

Porez na
korištenje javnih površina

Članak 35.

Porez na korište­nje
javnih površina plaćaju pravne i fizičke osobe koje se koriste javnim
površinama.

Javnim površinama, u smislu ove Odluke smatraju se zem­ljišta
unutar građevnog područja koja su u skladu s prostornim planovima, namije­njena
općoj uporabi (ulice, trgovi, parkovi, igrališta, zelene površine i sl.).

Članak 36.

Za korište­nje javnih površina u sjedištu općine plaća
se 40,00 kuna mjesečno po četvornom metru javne površine.

Za korište­nje javnih površina u drugim mjestima
općine plaća se porez u visini od 20,00 kuna mjesečno po četvornom metru javne
površine.

Porez se plaća za puni mjesec bez obzira koliko se
dana u mjesecu koriste.

Članak 37.

Porez na korište­nje javnih površina plaća se u roku
od 15 dana od dana dostave rješe­nja o razrezu istog od Porezne uprave u
Imotskom.

III. PRIJELAZNE I
ZAVRŠNE ODREDBE

Članak 38.

Pravne osobe, druge organizacije, fizičke osobe, banke
i druge financijske organizacije dužne su na zahtjev službe za financijske
poslove dostaviti podatke, odnosno omogućiti uvid u poslovne k­njige i
evidencije zbog prikup­lja­nja podataka potrebnih za utvrđiva­nje općinskih
poreza.

Članak 39.

Kad obveznik poreza dospijeli porez ne plati u
propisanom roku, isti se naplaćuje prisilno po odredbama Opće­g poreznog
zakona.

Kod više plaćenog predujma poreza primje­njuju se
odredbe o povratu iz Zakona o porezu na dohodak.

Članak 40.

Općina Proložac poslove utvrđiva­nja, evidentira­nja,
nadzora i naplate općinskih poreza propisanih ovom Odlukom u cijelosti prenosi
na Poreznu upravu Imotski.

Članak 41.

Danom stupa­nja na snagu ove Odluke prestaje važiti
Odluka o općinskim porezima općine Proložac (Službeni glasnik Grada Imotskog i
Općina: Proložac... br. 4/94).

Članak 42.

Ova Odluka stupa na snagu 8. dana od dana objave u
Službenom glasniku Općine Proložac.

Klasa: 410-01/01-01/01
Urbroj: 2129/03-01-01-1
Proložac, 20. prosinca 2001.

Predsjednik
Općinskog vijeća
**Fra­njo Tandara,** v. r.

Odluka, NN 9/2002-240